**Ministru kabineta noteikumu projekta**

**Grozījumi Ministru kabineta 2020. gada 9. jūnija noteikumos Nr. 360 "Epidemioloģiskās drošības pasākumi Covid-19 infekcijas izplatības ierobežošanai" sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Noteikumu projekta mērķis ir, balstoties uz Covid-19 epidemioloģiskās drošības situācijas izvērtējumu, noteikt ierobežojumus sabiedrības veselības aizsardzībai.  Ministru kabineta noteikumi stājas spēkā 2020.gada 11.jūlijā. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Projekts izstrādāts pamatojoties uz [*Epidemioloģiskās drošības likuma*](https://likumi.lv/ta/id/52951-epidemiologiskas-drosibas-likums)[3. panta](https://likumi.lv/ta/id/52951-epidemiologiskas-drosibas-likums#p3) otro daļu, [19. panta](https://likumi.lv/ta/id/52951-epidemiologiskas-drosibas-likums#p19) pirmo daļu,  [14.panta](https://likumi.lv/ta/id/52951-epidemiologiskas-drosibas-likums#p14) pirmās daļas 5.punktu un *Covid-19 infekcijas izplatības pārvaldības likuma* 4.panta 1., 2., 3., 4., 5., 6., 7., 8., 11., 12., 13. un 14.punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pēc ārkārtējās situācijas darbības laika beigšanās 2020.gada 9.jūnijā Covid-19 epidemioloģiskā situācija valstī līdz š.g. 6.jūlijam uzlabojās un tika novērots būtisks saslimstības ar Covid-19 samazinājums. Tomēr sākot ar š.g. 7. jūliju konstatēts pietiekami nozīmīgs gadījumu skaita pieaugums, lai apsvērtu atsevišķu iepriekš noteikto epidemioloģiskās drošības ierobežojumu atkārtotu noteikšanu, veicot grozījumus Ministru kabineta 2020. gada 9. jūnija noteikumos Nr. 360 *"Epidemioloģiskās drošības pasākumi Covid-19 infekcijas izplatības ierobežošanai"* (turpmāk – noteikumi Nr.360).    Projekta mērķi ir:  - Noteikumu projekta mērķis ir, balstoties uz Covid-19 epidemioloģiskās drošības situācijas izvērtējumu, atjaunot atsevišķus noteiktos ierobežojumus, kas noteikti sabiedrības veselības aizsardzībai.  Tā kā veikto epidemioloģiskās drošības pasākumu rezultātā valstī ir novērots būtisks saslimstības ar Covid-19 samazinājums (pašreiz Latvijā saslimstība ir viena no zemākajiem Eiropas Savienībā), epidemioloģiskā situācija valstī līdz š.g. 6.jūlijam uzlabojās un tika novērots būtisks saslimstības ar Covid-19 samazinājums.  Sākot ar š.g. 7. jūliju konstatēts pietiekami nozīmīgs gadījumu skaita pieaugums, lai apsvērtu atsevišķu iepriekš noteikto epidemioloģiskās drošības ierobežojumu atkārtotu noteikšanu.  Epidemioloģiskās drošības rādītāji no 07.07.2020. – 10.07.2020.:  - 07.07.2020. un 08.07.2020. jauno pozitīvo gadījumu skaits bija septiņi katru dienu, kopā 14. Savukārt 09.07.2020. konstatēti 13 un 10.07.2020. 11 jauni saslimšanas gadījumi. Kopā četru dienu laikā 38 jauni saslimšanas gadījumi, bet nedēļā 41 gadījums.  - 14 dienu kumulatīvā saslimstība ar Covid-19 Latvijā uz 10.07.2020. ir **2.8** gadījumi uz 100 000 iedzīvotāju, kas ir pieaugums no 06.07.2020. (0.8 gadījumi/ 100 000 iedzīvotāju);  - Primāri pozitīvu testu uz Covid-19 īpatsvars ir 0,08 % ;  - 16 % Covid-19 gadījumu nav saistīti ar inficēšanos Latvijā, bet gan ar inficēšanos ārvalstīs (uz 06.07.2020. ar ārvalstīm bija saistīti 46% gadījumu);  - uz 10.07.2020. pacientu skaits, kas ārstējas stacionārajās ārstniecības iestādēs Latvijā ar apstiprinātu Covid-19 infekciju ir 3.  Lai arī gadījumu skaits 28.nedēļā palielinājies, epidemioloģiskās uzraudzības sistēma ir spējīga maksimāli precīzi apzināt un uzraudzīt Covid-19 slimniekus un viņu kontaktpersonas. Pašreizējā situācijā nepieciešams noteikt šādus ierobežojumus un precizējumus noteikumos Nr.360:  1) Epidemioloģiskajā izmeklēšanā atklāts, ka 28.nedēļā konstatētie saslimšanas gadījumi saistīti g.k. ar sabiedriskās ēdināšanas pakalpojumu izmantošanu neorganizētu, privātu apmeklējumu ar draugiem un paziņām ietvaros, vēlās nakts stundās, kad ēdināšanas vietās paralēli atrodas citi apmeklētāji. Epidemioloģisko izmeklēšanu būtiski ietekmēja apmeklētāju saraksta trūkums, kas šobrīd nav obligāta prasība, bet ir ar ieteikuma raksturu. Tāpat informācija liecina, ka sabiedriskās ēdināšanas vietās slikti tiek ievērota prasība par divu metru nodrošināšanu starp galdiņiem un nepietiekami tiek ievērota arī publiski pieejamā platība uz vienu apmeklētāju iekštelpās 3m2 - daļa restorānu un citu ēdināšanas vietu ir pārpildītas, izmantojot samazinātas/akciju cenas pakalpojumiem.  Jāņem arī vērā, ka Latvijā jūlija, augusta periodā daudzās pašvaldībās ieplānoti pilsētas svētki, kur personu koncentrācijas dēļ paredzams pieaugums ēdināšanas pakalpojumu nodrošināšanai, un ir būtiski nodrošināt gan 2m distanci, gan noteiktos platības ierobežojumus.  Tādēļ, lai samazinātu Covid-19 infekcijas izplatību nepieciešams:  1.1. sabiedriskās ēdināšanas vietās atjaunot prasību par maksimālo personu skaitu pie viena galdiņa iekštelpās un ārtelpās, kas līdz 2020.gada 30.jūnijam bija noteiktas noteikumu Nr.360 20.3. apakšpunktā. Nosakot, ka 20.3.apakšpunkta prasības ir spēkā no 2020.gada 15.jūlija līdz 1.septembrim;  1.2. papildināt noteikumus Nr.360 ar prasību sabiedriskās ēdināšanas pakalpojumu sniedzējiem apmeklētājiem redzamās vietās (vismaz pie ieejas un kases ēdināšanas pakalpojumu sniegšanas vietā)izvietot skaidri salasāmu publiski pieejamu informāciju par maksimāli pieļaujamo personu skaitu, kas vienlaikus var atrasties pakalpojuma sniegšanas vietā.  Saistībā ar šo pašvaldības policijai būtu nepieciešams veikt apskates/kontroles ēdināšanas vietās, lai noteiktu vai uzrādītais maksimālais klientu skaits atbilst reāli pakalpojuma vietā esošajam. Kā arī ir nepieciešams informēt sabiedrību, neizmantot ēdināšanas vietas, kas ir pārpildītas, kur acīmredzami ir vairāk personu, nekā pie ieejas norādītajā informācijā;  1.3. sabiedriskās ēdināšanas vietās noteikt darba laika ierobežojumu līdz 24:00, lai ierobežotu risku Covid-19 izplatīšanai pārvietojoties no vienas ēdināšanas pakalpojuma vietas, kas darbu beidz 24:00 uz nākamo, kas darbu beidz 02:00.  Kā arī Projekts paredz dot iespēju kultūras, sporta, izklaides, tai skaitā diskotēku, un reliģiskās darbības veikšanas vietās darbu uzsākt pusstundu agrāk - no plkst. 6.00.  Projekts neparedz ieviest jaunus pakalpojumus vai jaunas informācijas un komunikācijas tehnoloģijas sistēmas. |
| 3. | Projekta izstrādē iesaistītās institūcijas un publiskas personas, kapitālsabiedrības | Veselības ministrija, Slimību profilakses un kontroles centrs |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekta tiesiskais regulējums attiecas uz pakalpojumu sniedzējiem, kā arī visu sabiedrību. |
| 2. | Tiesiskā regulējuma ietekme uz tautsaimniecību un administratīvo slogu | Projektā noteiktās prasības uz laiku ietekmēs tautsaimniecību un neparedz papildu administratīvo slogu. |
| 3. | Administratīvo izmaksu monetārs novērtējums | Administratīvās izmaksu izvērtējums (naudas izteiksmē) gada laikā mērķgrupai, ko veido fiziskas personas un mērķgrupai, kuru veido juridiskas personas varētu pārsniegt attiecīgi 200 un 2000 Eiro. Tā kā ierobežojumi tiek noteikti uz pagaidu laiku, nevis uz gadu, lai novērstu iespējamu Covid-19 uzliesmojumu, kas iespējams varētu notikt, ņemot vērā 28.nedēļas epidemioloģiskās drosības datus, tad šobrīd sabiedrības veselības intereses ir prioritāras. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Saistītie tiesību aktu projekti | Projekts šo jomu neskar |
| 2. | Atbildīgā institūcija | Veselības ministrija |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Pēc Projekta izstrādes paredzēts informāciju par veiktajiem grozījumiem, ievietot Veselības ministrijas un Slimību profilakses un kontroles centra mājas lapās, kā arī paredzēts to izplatīt iesaistītajām organizācijām un institūcijām. |
| 2. | Sabiedrības līdzdalība projekta izstrādē | Tā kā Projekts tiek virzīts steidzamības kārtā, sabiedrības iesaiste Projekta izstrādē netika organizēta. |
| 3. | Sabiedrības līdzdalības rezultāti | Nav |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Veselības ministrija, Valsts policija, Slimību profilakses un kontroles centrs |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts tiks īstenots esošu institūciju un cilvēkresursu ietvaros.  Saistībā ar Projekta izpildi nav paredzēta jaunu institūciju izveide, esošu institūciju likvidācija vai reorganizācija. |
| 3. | Cita informācija | Nav. |

Veselības ministre                                  I. Viņķele

Vīza: Valsts sekretāra p.i. Ā. Kasparāns

Būmane 67876148

dace.bumane@vm.gov.lv